આ ટાઇલ્સ સિરૅમિક ટાઇલ્સ કરતાં તદ્દન જુદી છે, કારણ કે આ ટાઇલ્સ બનાવવા માટે વપરાતી માટી જુદી હોય છે. એને જુદાં ટેમ્પરેચર્સ પર તપાવવામાં આવે છે જે ટાઇલ્સની અંદર કાચ બનાવે છે. આ કાચને લીધે ટાઇલ્સ મજબૂત અને સખત બને છે, જેથી એ ટકાઉ પણ બને છે. આ ટાઇલ્સને બેસાડવી સહેલી છે તેમ જ આ ટાઇલ્સમાં સહેલાઈથી ડાઘ કે સ્ક્રેચ પડતા નથી. કિચન, ડાઇનિંગ રૂમ અને બાથરૂમ માટે જ્યાં અવરજવર સૌથી વધુ રહે છે ત્યાં વિટ્રિફાઇડ ટાઇલ્સ લગાવી શકાય.